******

ที่ มท ๐๘20.2/ว  กรมส่งเสริมการปกครองท้องถิ่น ถนนนครราชสีมา เขตดุสิต กทม. ๑๐๓๐๐

มีนาคม ๒๕๖5

เรื่อง การขับเคลื่อนการทำความดีถวายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง  
เนื่องในโอกาสมหามงคลเฉลิมพระชนมพรรษา ๙๐ พรรษา ๑๒ สิงหาคม ๒๕๖๕

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สรุปผลการประชุมขับเคลื่อนและติดตามนโยบายของรัฐบาล

และภารกิจสำคัญของสำนักงานปลัดกระทรวงมหาดไทย

ประจำปีงบประมาณ พ.ศ. ๒๕๖๕ (เดือนกุมภาพันธ์ 2565) 1 ฉบับ

2. คู่มือการจัดการขยะในครัวเรือน 1 ฉบับ

3. แบบรายงานผลการดำเนินงาน 2 ฉบับ

ด้วยในการประชุมขับเคลื่อนและติดตามนโยบายของรัฐบาล และภารกิจสำคัญ  
ของสำนักงานปลัดกระทรวงมหาดไทยประจำปีงบประมาณ พ.ศ. ๒๕๖๕ (เดือนกุมภาพันธ์ 2๕๖๕) ผ่านระบบวีดิทัศน์ทางไกล (VCS) เมื่อวันที่ ๒๓ กุมภาพันธ์ ๒๕๖๕ ณ ห้องประชุมราชบพิธ ชั้น ๕ อาคารดำรงราชานุสรณ์ ปลัดกระทรวงมหาดไทยมีข้อราชการเกี่ยวกับการขับเคลื่อนการทำความดีถวายสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา ๙๐ พรรษา ๑๒ สิงหาคม ๒๕๖๕ โดยขอให้ดำเนินการให้แล้วเสร็จภายในวันที่ 1 สิงหาคม 2565 ดังนี้

๑. ขอให้จังหวัดแจ้งให้องค์กรปกครองส่วนท้องถิ่น จัดทำข้อบัญญัติ/เทศบัญญัติท้องถิ่น   
เรื่อง การอนุญาตให้มีการก่อสร้างอาคารบ้านเรือนใหม่ได้ โดยในแบบก่อสร้างต้องมีระบบบำบัดน้ำเสีย  
ประจำครัวเรือนอยู่ด้วย

๒. ขอให้จังหวัดรณรงค์ส่งเสริมให้มีการจัดทำถังขยะเปียกลดโลกร้อนให้ครบทุกครัวเรือน   
ในกรณีครัวเรือนที่ไม่สามารถดำเนินการได้ เช่น ตึกแถว เป็นต้น ขอให้องค์กรปกครองส่วนท้องถิ่นจัดหาถังขยะเพิ่มเติม อย่างน้อย ๓ ถัง ได้แก่ ถังขยะเปียก ถังขยะแห้ง และถังขยะอันตราย โดยให้มีในทุกชุมชน

ในการนี้ กรมส่งเสริมการปกครองท้องถิ่นขอให้จังหวัดดำเนินการตามข้อสั่งการของ  
ปลัดกระทรวงมหาดไทยดังกล่าว และขอให้รายงานผลการดำเนินการให้กรมส่งเสริมการปกครองท้องถิ่นทราบ   
ทุกวันที่ 15 ของทุกเดือน โดยเริ่มตั้งแต่วันที่ 15 เมษายน 2565 เป็นต้นไป ผ่านระบบ Google Form   
เพื่อกรมส่งเสริมการปกครองท้องถิ่นจะได้รวบรวมส่งให้กระทรวงมหาดไทยทราบต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กรมส่งเสริมการปกครองท้องถิ่น

กองสิ่งแวดล้อมท้องถิ่น

โทรศัพท์ 0 2241 9000 ต่อ 2112

ไปรษณีย์อิเล็กทรอนิกส์ saraban@dla.go.th



สรุปผลการประชุมขับเคลื่อนและติดตามนโยบายของรัฐบาล

และภารกิจสำคัญของสำนักงานปลัดกระทรวงมหาดไทย

ประจำปีงบประมาณ พ.ศ. ๒๕๖๕ (เดือนกุมภาพันธ์ 2565)

และ คู่มือการจัดการขยะในครัวเรือน



แบบรายงานผลการดำเนินงาน